
PëR RISHPëRNDARJE FONDESH, BRENDA BUXHETIT Të VITIT 2010, MIRATUAR PëR MINISTRINë E SHëNDETëSISë DHE LEJIMIN E KRYERJES së PROCEDURAVE Të PROKURIMIT PëR FONDET që PROKUROHEN 

Në mbështetje të nenit 100 të Kushtetutës, të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë”, të nenit 16 të ligjit nr.10 190, datë 26.11.2009 “Për buxhetin e vitit 2010”, të ndryshuar dhe të ligjit nr.9643, datë 21.11.2006 “Për prokurimin publik”, të ndryshuar, me propozimin e Ministrit të Shëndetësisë, Këshilli i Ministrave 

VENDOSI: 

1. Në buxhetin e vitit 2010, miratuar për Ministrinë e Shëndetësisë, të bëhet rishpërndarja e fondeve, si më poshtë vijon: 
a) Në programin buxhetor 07220 “Shërbimet e kujdesit parësor”, në artikullin 231 “Shpenzime kapitale të trupëzuara”, të pakësohet fondi prej 63 000 000 (gjashtëdhjetë e tre milionë) lekësh. 
b) Në programin buxhetor 07330 “Shërbimet e kujdesit dytësor”, në artikullin 231 “Shpenzime kapitale të trupëzuara”, të shtohet fondi prej 63 000 000 (gjashtëdhjetë e tre milionë) lekësh. 
2. Në fund të shkronjës “dh” të pikës 1 të vendimit nr.591, datë 23.7.2010 të Këshillit të Ministrave, të ndryshuar, të shtohet një paragraf, me këtë përmbajtje: 
“Përjashtimisht, lejohet Ministria e Shëndetësisë, si autoritet kontraktor, të vijojë kryerjen e procedurave të prokurimit, për fondet që prokurohen, të paraqitura në aneksin 1, që i bashkëlidhet këtij vendimi.”. 
3. Ngarkohen Ministria e Shëndetësisë dhe Ministria e Financave për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare. 

KRYEMINISTRI 
Sali Berisha 


















ANEKSI 1

Kostot për ndërhyrjet në spitalet në kuadër të Grantit Japonez (fonde të cilat kërkojnë procedurë prokurimi) 

	Emri i institucionit

	Vlera në lekë (me TVSH)

	
	

	Spitali Lushnjë 
	3,805,000 

	Spitali Dibër 
	1,620,643 

	Spitali Elbasan 
	4,715,001 

	Spitali Sarandë 
	3,300,000 

	Spitali Kukës (grafia)
	3,418,000 

	Spitali Kukës (skaneri) 
	2,616,356 

	Spitali Gjirokastër 
	3,525,000 

	Totali 
	23,000,000 



                                   Në lekë (me TVSH)
	Vlera e rikonstruksioneve
	23.000.000

	Vlera e supervizion+kolaudim
	1.000.000

	Totali i fondit të kërkuar në këtë projektvendim.
	24.000.000

	
	



